4. Forslag om sænkning af temperaturen i kommunale bygninger (Åben)
Tidl. politisk behandling
Forventet sagsgang
TM-U
Lovgrundlag
SAGENS INDHOLD
Teknik- og Miljøudvalget skal i denne sag tage stilling til et forslag om at sænke Christina Johansen
peraturen med én grad i de kommunale bygninger, hvor det er muligt centralt at styre 
bygningens temperatur.
I lyset af de stigende energipriser og ønsket om at udlede mindre CO2 ved et mindre energiforbrug, kan det 
være en mulighed at sænke temperaturen i nogle af Favrskov Kommunes bygninger. Erfaringstal fra tidli-
gere forsøg på især private boliger, men også fra kommunale ejendomme viser, at der er en potentiel 
besparelse på ca. 5 % af varmeforbruget ved en temperatursænkning på én grad. 
Ved at sænke temperaturen reduceres energiforbruget til opvarmning af bygningerne og det vil dermed 
bidrage positivt til klimaindsatsen. En sænkning af temperaturen bidrager også til en reduktion af driftsud-
gifterne til opvarmningen af bygningerne. En potentiel besparelse vil ikke kunne opveje de stigende ener-
gipriser, men bidrager til at reducere effekten af de stigende priser.
Det foreslås, at temperaturen sænkes, når den kommende fyringssæson starter - i de bygninger, hvor det 
er muligt. Når fyringssæsonen i vinterhalvåret 2022/2023 er afsluttet, kan der opgøres en forskel i energi-
forbruget. På den baggrund vil det være muligt at evaluere på brugernes oplevelse af temperatursænknin-
gen, samt estimere en besparelse.
VURDERING
Teknik og Miljø vurderer, at en sænkning af temperaturen med én grad som foreslået kræver et såkaldt 
CTS-anlæg ([adresse] og Styring). CTS-anlægget er nødvendigt for at styre og regulere byg-
ningers varme- og ventilationsanlæg, så bygningen fungerer optimalt med det mindst mulige energiforbrug. 
Bygninger med CTS-anlæg er hovedsageligt skoler og administrationsbygninger. Teknik og Miljø vurderer, 
at de fire administrationsbygninger og alle skoler undtaget Korsholm Skole, vil være egnet til en kontrolleret 
temperatursænkning. Dette svarer til ca. 40 % af den kommunale bygningsmasse.
I bygninger med CTS-anlæg er der i de fleste tilfælde taget højde for, hvornår bygningerne ikke anvendes. 
Hvor det er muligt, er der allerede nu natsænkning på systemet, så temperatur og ventilation reduceres 
uden for brugstiden. Forsøgsordningen gælder derfor kun en sænkning af temperaturen i dagtimerne, hvor-
for det er lidt usikkert, om tommelfingerreglen om en 5 % besparelse på varmeforbruget også er gældende 
i [adresse] bygninger.
Brugeroplevelsen i bygningerne er et vigtig parameter, som skal tages med i overvejelsen af forslaget om 
at sænke temperaturen i bygningerne. Teknik og Miljø vurderer, at en sænkning af temperaturen på én 
grad ikke vil kunne mærkes af brugerne. Det foreslås, at brugeroplevelsen også medtages, når forsøgs-
ordningen evalueres efter fyringssæsonen til næste sommer. 
Sagsnr. EMN-2021-03314
DokID: 2611787
Annemette Simonsen
Teknik- og Miljøudvalget
8. juni 2022  16:00
Teknik- og Miljøudvalget
8. juni 2022 16:00
ØKONOMI
Der forventes at være en driftsbesparelse, men med de stigende energipriser vil der sandsynligvis stadigt 
være et budgetunderskud på området.
Efter fyringssæsonen vil forsøgsordningen blive evalueret, og der beregnes som minimum et estimat på 
besparelsen til brug for en samlet vurdering af ordningen. 
INDDRAGELSE
I forbindelse med evalueringen af forsøgsordningen vil der i nødvendigt omfang blive inddraget arbejdsmil-
jøgrupper i de berørte bygninger.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At godkende forslaget om at sænke temperaturen med én grad i de kommunale bygninger, hvor det 
er muligt centralt at styre bygningens temperatur.
BESLUTNING
Teknik- og Miljøudvalget, 8. juni 2022
Fraværende: Ingen
Godkendt.
